Новини – Страница 4 – Victoria Group Hotels & Resorts
четвъртък, 23 август 2018 / Публикувано в ХОТЕЛ МАРИНЕЛА СОФИЯ
България стана домакин на второто издание на световната купа по футбол за деца в неравностойно положение, която ще се проведе в София между 12 и 19 август. Световна купа по футбол за деца в неравностойно положение – SATUC, се организира съвместно от едноименната фондация на принцесата на Катар Шейкха Ал Тани и от Български футболен съюз. На пресконференцията в зала „Витоша“ на хотел „Маринела“ Нейно Височество изрази благодарността си към БФС за положените усилия и организацията на турнира, както и на личностите, подкрепящи SATUC, които са дошли от цял свят специално за събитието. Сред тях са посланици и емблематични футболисти на националния отбор на Египет.
Заместник изпълнителният директор на БФС Павел Колев сподели, че за него е огромно удоволствие да приветства Шейкха Ал Тани и всички нейни посланици, всички нейни съидейници в това амбициозно начинание, и че за БФС е огромно удоволствие да бъде домакин на този турнир, който напуска границите на континента и събира деца от цял свят. Той пожела късмет на всички деца, пристигнали от различни краища на света, за да участват в турнира, и подчерта, че се надява да успеят да опознаят нашата красива страна, въпреки краткия си престой от една седмица. „И най-вече се надяваме каузата, за която работи SATUC от толкова години и която Българския футболен съюз подкрепи, да бъде успешна, а именно всички деца да получат социално признание и интеграция, благодарение на футбола.“, допълни Павел Колев.
четвъртък, 23 август 2018 / Публикувано в VICTORIA GROUP HOTELS & RESORTS, СЛЪНЧЕВ БРЯГ
четвъртък, 02 август 2018 / Публикувано в ХОТЕЛ МАРИНЕЛА СОФИЯ
За трета поредна година Хотел Marinela Sofia ще вземе участие в едни от най-престижните международни туристически награди World Luxury Hotel Awards и отново ще се позиционира сред най-луксозните хотели в света с цели три номинации – „Луксозен дипломатически хотел“, „Луксозен хотел и конферентен център“ и „Луксозен модерен хотел“
вторник, 31 юли 2018 / Публикувано в СДРУЖЕНИЕ МАРИНЕЛА, ХОТЕЛ МАРИНЕЛА СОФИЯ
На 30 юли в хотел Marinela Sofia се състоя финалът на VIII-то световно отборно първенство по шахмат за незрящи и слабовиждащи – едно историческо, първо по рода си, събитие за България.
На събитието присъстваха кметът на София г-жа Йорданка Фандъкова вицепрезидент на ФИДЕ г-н Хърбърт Бастиан, президентът на IBCA (международната poасоциация по брайлов шахмат) д-р Чародата Джадав, председателя на нашата федерация „Спорт за хора със зрителни увреждания” д-р Иван Янев, Кристин Буйтелхов, секретар на IBCA, Ангелина Ангелова административен директор на сдружение „Маринела“ и Директор ПР и комуникации на Victoria Group.
Събитието получи подкрепата на Министерство на младежта и спорта, Столична община, фондация „София – Европейска столица на спорта“, сдружение „Маринела“, хотел „Маринела“, „Victoria Group“, фондация „Български спорт“, Български спортен тотализатор, Съюз на слепите в България, Лаваца, „Успех Филтър ССБ”, Deroni, А1, Billa, Елдоминвест, минерална вода Хисар от извор номер 7, „А и Д Комерсиал” ЕООД – с. Йоаким Груево, „Леденика България 1964” ЕООД – гр. Мездра, „Милмекс” ООД – гр. София „ТМТ – ЕЛКОМ” ООД – гр. Пловдив, „Захарен комбинат” АД – гр. Пловдив, „Престиж 96” АД – гр. Велико Търново, „Нова лайтинг системс” ЕООД – гр. София, “Кока-Кола Хеленик Ботълинг Къмпани България” АД, GesCom.
Много популярни лица също подкрепиха федерация „Спорт за хора със зрителни увреждания“ и настоящото Световно първенство. Сред тях са Красен Кралев – Министър на младежта и спорта и патрон на събитието, Йорданка Фандъкова – кмет на Столична община, Румяна Нейкова, Кубрат Пулев, Мария Гроздева, Мирела Демирева, Тереза Маринова и много други.
Read more + май 9, 2019	От:	admin	в	ЕЛЕНИТЕ